32006D0480
L 189/12
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 11 юли 2006 година
за изменение на допълнение Б на приложение IX към Акта за присъединяване от 2003 г. относно определени предприятия в сектор месо в Литва
(нотифицирано под номер C(2006) 3115)
(текст от значение за ЕИП)
(2006/480/ ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Акта за присъединяване на Чешката република, Естония, Кипър, Латвия, Литва, Унгария, Малта, Полша, Словения и Словакия, и по-специално, приложение IX, глава 5, раздел Б, подраздел I, буква г) от него,
като има предвид, че:
(1)
На Литва бяха дадени преходни срокове за определени предприятия, описани в допълнение Б (1) към приложение IX към Акта за присъединяване от 2003 г.
(2)
Допълнение Б от приложение IX към Акта за присъединяване беше изменено с Решения 2004/472/ЕО (2), 2004/473/ЕО (3),2005/421/ЕО (4) и 2005/657/ЕО (5) на Комисията.
(3)
Съгласно официална декларация, направена от компетентния орган в Литва, определени предприятия от сектора за месо в тази страна са приключили процеса на модернизация и сега отговарят изцяло на изискванията, определени в законодателството на Общността. Един обект е преустановил дейността си. В тази връзка, тези предприятия следва да бъдат заличени от списъка с наименования на предприятия в преход.
(4)
Допълнение Б от приложение IX към Акта за присъединяване от 2003 г. следва съответно да бъде изменено. Заради необходимост от яснота, допълнението следва да бъде заменено.
(5)
Мерките, предвидени в настоящото решение са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Допълнение Б от приложение IX към Акта за присъединяване от 2003 г. се заменя с текста на приложението към настоящото решение.
Член 2
Адресати на настоящото решение са държавите-членки.
Съставено в Брюксел на 11 юли 2006 година.